paragraph_text: Nedugo poslije magisterija zapošljava se u pravnoj tvrtci u Luganu, koju napušta 1975. kada osniva svoju tvrtku. Godine 1981. Carla Del Ponte imenovana je za istražnog suca, i nedugo poslije imenovana je javnim tužiteljem u kantonalnom sudu u Luganu. Kao javna tužiteljica Del Ponte je radila sa slučajevima prijevare, trgovine drogom, krijumčarenjem oružja, terorizma, te špijunaže. U tom razdoblju skupa s talijanski zamjenikom tužioca u Palermu Giovannijem Falconeom otkrila je veze između švicarskih "perača" novca i talijanskih krijumčara droge kroz tzv. "pizza vezu". Ona je prva u Švicarskoj dokinula ispriku bankarske tajne pri otkrivanju tokova "opranoga" mafijaškog novca. Ona i Falcone su 1989 pukim slučajem izbjegli atentat u Falconeovoj vikendici u Palermu. Njega je Cosa nostra likvidirala 1992.